**2018 жылғы**

**ҚР-сы Президентінің Қазақстан халқына Жолдауы туралы пікір**

Елбасымыздың бұл Жолдауында Қазақстанның Төртінші жаңғыруы, яғни Төртінші өнеркәсіптік революция әлеміне бейімделу, жетістікке жету жолы айқындалып отыр.

Елбасымыз елінің келешегін жарқын бейнеде көріп, жолдауында сол жарқын болашаққа нық қадаммен жүретін күллі мәселелерді жоспарлап айқындаған.

Жаңа әлем көшбасшыларының қатарына қосылу үшін Елбасы Н.Ә. Назарбаев өзіндік басты міндеттер деп жаңа технологияларды енгізу, табиғи ресурстарды дамыту, агроөнеркәсіп кешенің дамыту, көлік-логистика инфрақұрылымын арттыру, құрылысқа замануи технологияларды енгізу, қаржы секторын қайта жаңғырту, білім берудің жаңа сапасы, денсаулық сақтау ісін қолға алу, тиімді мемлекет басқару, жемқорлықпен күрес, «ақылды қала» сияқты жұмыстарды басшылыққа алған. Әрине, бұлар-еліміз үшін, оның келешегі үшін өте маңызды.

Елбасының биылғы Жолдауында маған ерекше әсер еткен жайттардың бірі ол қоғамдағы қарапайым еңбек адамының рөлі. Бұл орайда Елбасы «ХХІ ғасырда қоғамның барлық салаларын үздіксіз жаңғырту дамудың басты факторына айналып отыр» деген сөзінде мән бар. Расымен де, қазіргі таңда еңбектің мән-маңызы арта түскені ақиқат. Еңбексіз өмірдің мәні де, сәні де жоқ. Қарапайым еңбек адамының ролі жоғарылай түсуі қажет. Жастар арасында осы мамандық иелері көбірек насихатталы түссе нұр үстіне нұр болар еді. Сондай-ақ, 2017 жылдан бастап техникалық, кәсіптік салада жас мамандарды тегін оқыту ел дамуының бір тетігі болып табылады. Тағы бір маңызды жайт, халықтың әлеуметтік-тұрмыстық жағдайын жақсартуға, әл-ауқатын арттыруға айрықша көңіл бөлінген.

Білім беру саласын дамытудың жаңа міндеттерін нақты белгілеген. Осы міндеттерді іске асыру білім беру саласы қызметкерлері мен ұстаздарға үлкен жауапкершілік жүктейді.

Бәріміз жұмылған жұдырық болып, бірлесіп ат салсақ, Жолдаудың міндеттерін нақтылай орындап шығамыз деген сенімдемін. Келешегіміз жарқын болсын!

Терсақан негізгі мектебінің қазақ тілі, әдебиет мұғалімі Молдыбаева Асель Арыстанқызы.